Diari Oficial de la Generalitat Valenciana


Sumari del DOGV 6781, del 24-05-2012 (2012/4980)

RESOLUCIÓ de 24 d'abril de 2012, de la Direcció General de Qualitat Ambiental, per la qual acorda inscriure Noatum Ports Valenciana, SA, en el Registre del Sistema Comunitari de Gestió i Auditoria Mediambientals (EMAS).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4980


Data del document
:   24-04-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 24 d'abril de 2012, de la Direcció General de Qualitat Ambiental, per la qual acorda inscriure Noatum Ports Valenciana, SA, en el Registre del Sistema Comunitari de Gestió i Auditoria Mediambientals (EMAS). [2012/4980]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Mediambientals (EMAS), presentada per Jesús María Javier Lizán Castro, en representació de l'entitat Noatum Ports Valenciana, SA, amb CIF H15664106 i domicili social en el moll Príncep Felip, s/n, 46265 València, s'emet esta resolució, d'acord amb els antecedents de fet següents:  
  
1. Amb data 7 de desembre de 2011, té entrada en el registre auxiliar de la Conselleria d'Infraestructures, Territori i Medi Ambient, la sol·licitud d'inscripció en el Registre de Centres amb Sistema Comunitari de Gestió i Auditoria Mediambientals (EMAS) de la Comunitat Valenciana, de Jesús María Javier Lizán Castro, en representació de Noatum Ports Valenciana, SA, per a totes les activitats de l'organització com a operador de terminal de contenidors, que du a terme en el seu centre situat en Moll Príncep Felip, s/n, 46196 València.  
2. Amb data 15 de desembre de 2011, s'envia una consulta al Servici d'Inspecció Mediambiental sobre expedients sancionadors en les seues competències, i informa que no hi ha antecedents sancionadors en eixa unitat administrativa en data 27 de desembre de 2011.  
  
3. L'interessat aporta documentació complementària exigida per a la inscripció en el registre en data 24 de gener de 2012.  
Consta en l'expedient la documentació pertinent i la declaració mediambiental original corresponent al període de 2010, validada pel verificador mediambiental Lloyd's Register Quality Assurance (Operacions Espanya), acreditat per ENAC amb el número ES-V i inscrit en el registre d'entitats col·laboradores en matèria de qualitat ambiental de la Comunitat Valenciana amb el número 65/EMCA.  
4. Amb data 1 de febrer de 2012, s'envia una consulta a l'Ajuntament de València sobre el compliment, en l'àmbit de les seues competències, de la legislació mediambiental per part de l'organització sol·licitant. Respon que no ha rebut cap notificació d'incidències respecte a això.  
5. En data 23 d'abril de 2012, l'interessat aporta documentació complementària exigida per a la inscripció en el registre.  
  
Fonaments de dret  
1. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permeten la participació voluntària d'organitzacions en un sistema comunitari de gestió i auditoria mediambientals (EMAS).  
2. El Govern valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a fer les comeses i efectuar les funcions a què es referix el reglament comunitari esmentat i, per l'Orde de 5 de març de 1999, de la Conselleria de Medi Ambient, crea i regula el Registre de Centres de la Comunitat Valenciana que tinguen implantat un sistema de gestió mediambiental d'acord amb els requisits del Reglament EMAS.  
3. En l'àmbit de la Comunitat Valenciana, per mitjà del Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exercix, entre altres, les funcions en matèria de control de la contaminació. D'altra banda, d'acord amb el Decret 112/2011, de 2 de setembre, pel qual s'aprova el Reglament Orgànic i Funcional, correspon al Servici de Protecció i Control Integrat de la Contaminació exercir les competències en matèria de gestió del registre de centres segons el Reglament EMAS.  
Vist tot això, fent ús de les meues atribucions, a proposta del cap del Servici de Protecció i Control Integrat de la Contaminació, amb el vist-i-plau de la subdirectora general de Qualitat Ambiental, resolc:  
  
  
Únic  
Inscriure en el Registre del Sistema Comunitari de Gestió i Auditoria Mediambientals (EMAS), d'acord amb el Reglament (CE) núm. 1221/2009, de 25 de novembre, Noatum Ports Valenciana, SA, per a totes les activitats de l'organització com a operador de terminal de contenidors, que du a terme en el seu centre situat en Moll Príncep Felip, s/n, 46504 València, amb el número ES-CV.  
La declaració mediambiental s'ha d'actualitzar i validar anualment, d'acord amb el Reglament (CE) núm. 1221/2009, i s'ha de presentar davant de la direcció general competent en el registre de centres que tinguen implantat un sistema de gestió mediambiental d'acord amb els requisits del Reglament EMAS.  
De la mateixa manera, tots els elements del sistema de gestió mediambiental s'han de revisar en un període no superior a 36 mesos, és a dir, abans del 28 d'octubre de 2014, i després s'ha de presentar la nova declaració mediambiental validada davant de la direcció general competent en el registre de centres amb sistema comunitari de gestió i auditoria mediambientals (EMAS).  
Contra esta resolució, que no posa fi a la via administrativa, es pot presentar un recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà de la notificació, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 24 d'abril de 2012.- El director general de Qualitat Ambiental: Vicente Tejedo Tormo.